Κωνσταντίνος Παπαγεωργίου (βουλευτής Πιερίας)

Ο Κωνσταντίνος Ι. Παπαγεωργίου (Κατερίνη, 1911Το Μητρώο της Βουλής αναφέρει χρονολογία γέννησης 1909. - 3 Σεπτεμβρίου 1984) ήταν Έλληνας στρατιωτικός, δικηγόρος και πολιτικός, που υπηρέτησε ως βουλευτής Πιερίας με τον Ελληνικό Συναγερμό από το 1951 ως το 1952 και με την ΕΡΕ από το 1956 ως το 1967.

Σταδιοδρομία 
Καταγόταν από γνωστή οικογένεια (από το Λιβάδι Ολύμπου) και ήταν γιος του Ιωάννη Παπαγεωργίου. Ολοκλήρωσε την αρχική του εκπαίδευση στο Γυμνάσιο της Κατερίνης και έπειτα φοίτησε στη Στρατιωτική Σχολή Ευελπίδων.Απέθανε και εκηδεύθη ο Κώστας Παπαγεωργίου, Νέα Εποχή, 8-9-1984,  (μέσω ΓΑΚ- Αρχεία Νομού Πιερίας). Υπηρέτησε ως μόνιμος αξιωματικός και πολέμησε σε όλα σχεδόν τα μέτωπα, όπως το μέτωπο της Αλβανίας , στη Μέση Ανατολή (στον Ιερό Λόχο) και στο Ελ Αλαμέιν. Πήρε μέρος επίσης στην απελευθέρωση του Αιγαίου και τραυματίστηκε δύο φορές. Κατά την περίοδο της Κατοχής ήταν πρωτεργάτης της Εθνικής Αντιστάσεως στο νομό Πιερίας.Ολύμπιο Βήμα, Πέθανε ο τ. βουλευτής Κ. Παπαγεωργίου, φύλλο 4-9-1984, σελ. 1. Παντρεύτηκε τη Μαρία Τζέκα.

 Βουλευτής 
Υπήρξε πρωτεργάτης και δωρητής της Εστίας Πιερίδων Μουσών και μερίμνησε μεταξύ άλλων για την κατασκευή του Εθνικού Σταδίου στην Κατερίνη.

Πήρε μέρος για πρώτη φορά σε εκλογές το 1951 και εξελέγη με τον Ελληνικό Συναγερμό  με 3.478 ψήφους. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 85, αρ. 835).
Το 1952 διορίστηκε από τον Παπάγο γενικός γραμματέας του υπουργείου Βορείου Ελλάδος. Εξελέγη με την ΕΡΕ βουλευτής Πιερίας για πρώτη φορά στις εκλογές του 1956 και επανεξελέγη το 1958 και το 1961. Στις εκλογές του 1963 συγκέντρωσε 7.455 ψήφουςεφημερίδα "Νέα Εποχή", φύλλο 9-11-1963, (μέσω ΓΑΚ ν. Πιερίας)  και στις εκλογές που διεξήχθησαν το Φεβρουάριο του 1964, έλαβε 5.964 ψήφους.εφημερίδα "Νέα Εποχή", φύλλο 22-2-1964, (μέσω ΓΑΚ ν. Πιερίας)  

Πέθανε ξαφνικά στις 3 Σεπτεμβρίου 1984. Κηδεύτηκε στην Κατερίνη από το Μητροπολιτικό Ναό της Θείας Αναλήψεως και η ταφή του έγινε στο Α΄ Κοιμητήριο της πόλης.

 Παραπομπές 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Πιερίας
Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές εκλεγμένοι με τον Ελληνικό Συναγερμό